b"\n_START_ARTICLE_\nT\xc3\xbanels de la Rovira\n_START_PARAGRAPH_\nEls T\xc3\xbanels de la Rovira s\xc3\xb3n dos t\xc3\xbanels viaris paral\xc2\xb7lels, constru\xc3\xafts per passar sota el tur\xc3\xb3 de la Rovira de Barcelona.\n_START_SECTION_\nHist\xc3\xb2ria\n_START_PARAGRAPH_\nA inicis dels anys setanta del segle XX, per tal de millorar la comunicaci\xc3\xb3 entre els barris del Guinard\xc3\xb3 i el Baix Guinard\xc3\xb3, i les zones nord del Districte, es comen\xc3\xa7\xc3\xa0 a executar la perforaci\xc3\xb3 del T\xc3\xbanel de la Rovira. Aquestes obres s'encarregaren a TABASA, que comen\xc3\xa7\xc3\xa0 a foradar. L'\xc3\xbas de c\xc3\xa0rregues explosives va provocar danys a les cases situades a sobre, al carrer Tenerife. El maig de 1973 foren desallotjats els ve\xc3\xafns per por a ensorraments. Com a protesta, van circular unes octavetes humor\xc3\xadstiques: TAPASA. No m\xc3\xa1s grietas en su casa, use tapagrietas TAPASA, o TRANQUILENO. Dele vacaciones a sus nervios, \xc2\xa1al primer barreno, TRANQUILENO._NEWLINE_Es va construir seguint el nou m\xc3\xa8tode austr\xc3\xadac i va entrar en servei l'any 1987"